section_heading: Radnja novele
paragraph_text: Djevojka Lidija odrasta u bogatoj senatorskoj obitelji (otac joj je bio senator). U dobi od 10 godina prvi put susreće Mariusa i zaljubi se u njega, premda on ima 25 godina. Marius osjeti iste osjećaje prema njoj i zamoli Lidijinog oca za njenu ruku. Nažalost, on odbije prošnju i njih dvoje se više nisu vidjeli do njene petnaeste godine, kada je njen otac drugi puta odbio Mariusovu prosidbu. Kad je novi car došao na vlast, njenog oca izdaje vlastiti brat i biva ubijen. Jedino su Pandora i njen brat uspjeli izbjeći masakr i ona je otišla u Antiohiju (nakon promjene imena) s prijateljem svog oca. Tamo opet susreće Mariusa, te sazna da je on sada vampir i da čuva Kraljicu i Kralja vampira. No, vampir Akabar pokuša ukrasti Kraljičinu moćnu i drevnu krv, te tijekom borbe Akabar ispije Pandori krv do ruba smrti. Da bi je spasio, Marius je pretvori u vampira.